5ί9Π3ΐυΓβ ΝοΙ 
\/θγϊΉθ<^^ \ 



ϋίςΐΙ^Γίςηθό 6γ I 
νΑΚνΑΚΑ ΖΑΟΗ^ΑΚΙ 
ϋβΐβ: 2018.03.2#Η0:20:24 
ΕΕΤ ξ 

Κβ35θπ: δίβΠθο ΡϋΡ 
(θΓηΙυΘόόβοΙ) | 

ΙοοθΙΐοη: Αϋτβ|5, ΕΙΙίπϊΚο 
Τ γρο9Γ3<ϊο 


11863 


ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


22 Μαρτίου 2018 


ΤΕΥΧΟΣ ΔΕΥΤΕΡΟ 


Αρ 


. Φύλλου 1045 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Έγκριση Κανονισμού Διδακτορικών Σπουδών του 
Τμήματος Βιολογικών Εφαρμογών και Τεχνολογι¬ 
ών Σχολής Επιστημών Υγείας του Πανεπιστημίου 
Ιωαννίνων. 

2 Έγκριση Κανονισμού Διδακτορικών Σπουδών του 
Τμήματος Χημείας της Θετικών Επιστημών του 
Πανεπιστημίου Ιωαννίνων. 


ΑΠΟΦΑΣΕΙΣ 

Αριθμ. 11588 _ (1) 

Έγκριση Κανονισμού Διδακτορικών Σπουδών 
του Τμήματος Βιολογικών Εφαρμογών και Τε¬ 
χνολογιών Σχολής Επιστημών Υγείας του Πανε¬ 
πιστημίου Ιωαννίνων. 

Η ΣΥΓΚΛΗΤΟΣ 

ΤΟΥ ΠΑΝΕΠΙΣΤΗΜΙΟΥ ΙΩΑΝΝΙΝΩΝ 

(Αριθμ. Συνεδρίας 1044/3/8-03-2018, θέμα 11 ο) 

Έχοντας υπόψη: 

Ι.Το π.δ. 746/1970 «Περί Ιδρύσεως Πανεπιστημίου 
εν Ιωαννίνοις». 

2. Το π.δ. 105/5-6-2013 «Μετονομασία Τμήματος και 
ίδρυση-συγκρότηση, κατάργηση και ανασυγκρότη¬ 
ση Σχολών στο Πανεπιστήμιο Ιωαννίνων» (ΦΕΚ 137/ 
5-6-2013, τ.Α'). 

3. Τις διατάξεις των παρ. 1,2 και 3 του άρθρου 27 του 
ν. 4452/2017 (ΦΕΚ 17/15-2-2017, τ.Α'). 

4. Τις διατάξεις του άρθρου 45 του ν. 4485/2017 «Ορ¬ 
γάνωση και Λειτουργία της ανώτατης εκπαίδευσης, 
ρυθμίσεις για την έρευνα και άλλες διατάξεις» (ΦΕΚ 114/ 
4-8-2017, τ.Α'). 

5. Την υπ'αριθμ. 163204/Ζ1/29-9-2017 Εγκύκλιο του 
Υπουργείου Παιδείας, Έρευνας και Θρησκευμάτων. 

6. Την παρ. 3ε, του άρθρου 9, του ν. 3685/2008 «Θε¬ 
σμικό πλαίσιο για τις μεταπτυχιακές σπουδές» (ΦΕΚ 148/ 
16-7-2008, τ,Α'). 


7. Τις διατάξεις του ν. 4009/2011 «Δομή, λειτουργία, 
διασφάλιση ποιότητας των σπουδών και διεθνοποίηση 
των ανωτάτων εκπαιδευτικών ιδρυμάτων», (ΦΕΚ 195/6- 
9-2011, τ.Α'), όπως τροποποιήθηκαν και ισχύουν. 

8. Τις διατάξεις του ν. 4386/2016 «Ρυθμίσεις για την 
έρευνα και άλλες διατάξεις» (ΦΕΚ 83/11-5-2016, τ.Α'), 
όπως τροποποιήθηκαν και ισχύουν. 

9. Το απόσπασμα πρακτικών της Συνέλευσης του 
Τμήματος Βιολογικών Εφαρμογών και Τεχνολογιών, της 
Σχολής Επιστημών Υγείας (συν. αριθμ. 250/19-1 -2018). 

10. Την απόφαση της Συγκλήτου του Πανεπιστημίου 
Ιωαννίνων (συν. αριθμ. 1044/3/8-3-2018). 

11. Το αριθμ. πρωτ. Πρυτανείας 11588/8-3-2018 έγγρα¬ 
φο τουΤμήματος Βιολογικών Εφαρμογών καιΤεχνολο- 
γιών, της Σχολής Επιστημών Υγείας του Πανεπιστημίου 
Ιωαννίνων. 

12. Το γεγονός ότι με την παρούσα απόφαση δεν προ- 
καλείται δαπάνη σε βάρος του κρατικού προϋπολογι¬ 
σμού, ομόφωνα αποφασίζει: 

Την έγκριση του Κανονισμού Διδακτορικών Σπουδών 
τουΤμήματος Βιολογικών Εφαρμογών και Τεχνολογιών, 
της Σχολής Επιστημών Υγείας του Πανεπιστημίου Ιωαν¬ 
νίνων, ως ακολούθως: 

ΠΑΝΕΠΙΣΤΗΜΙΟ ΙΩΑΝΝΙΝΩΝ 

ΤΜΗΜΑ ΒΙΟΛΟΓΙΚΩΝ ΕΦΑΡΜΟΓΩΝ ΚΑΙ ΤΕΧΝΟΛΟΓΙΩΝ 

ΤΗΣ ΣΧΟΛΗΣ ΕΠΙΣΤΗΜΩΝ ΥΓΕΙΑΣ 

ΚΑΝΟΝΙΣΜΟΣ ΔΙΔΑΚΤΟΡΙΚΩΝ ΣΠΟΥΔΩΝ 

1. ΠΡΟΟΙΜΙΟ 

Το Τμήμα Βιολογικών Εφαρμογών και Τεχνολογιών 
(ΒΕΤ) προσφέρει δωρεάν τρίτο κύκλο σπουδών, ήτοι 
τη δυνατότητα εκπόνησης διδακτορικής διατριβής στο 
ευρύ αντικείμενο της Βιολογίας και των εφαρμογών της. 
Ο Υποψήφιος Διδάκτορας (ΥΔ) πραγματοποιεί πρωτότυ¬ 
πη βασική ή εφαρμοσμένη έρευνα υψηλής ποιότητας σε 
ένα συγκεκριμένο γνωστικό πεδίο, αναπτύσσει την ικα¬ 
νότητα βαθιάς κατανόησης και σύνθεσης, εξελίσσει και 
προάγει την επιστήμη, και εν τέλει μπορεί να υποστηρίξει 
δημόσια τα ερευνητικά του ευρήματα στο γνωστικό του 
πεδίο. Ο διδακτορικός τίτλος είναι ο ανώτατος ακαδη¬ 
μαϊκός τίτλος που πιστοποιεί τα ως άνω και απονέμεται 
από το Πανεπιστήμιο Ιωαννίνων. 

2. ΝΟΜΙΚΟ ΚΑΙ ΔΙΟΙΚΗΤΙΚΟ ΠΛΑΙΣΙΟ ΕΚΠΟΝΗΣΗΣ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος ΒΊ 045/22.03.2018 


ΔΙΑΤΡΙΒΗΣ 

Το Πρόγραμμα Διδακτορικών Σπουδών του Τμήμα¬ 
τος ΒΕΤ του Π.Ι. οργανώνεται, δομείται και λειτουργεί 
σύμφωνα με τις διατάξεις του ν. 4485/2017 και τις λοι¬ 
πές ισχύουσες σχετικές διατάξεις (ν. 3685/2008 (Αρ. 
Φύλ. 148) άρθρο 6.1 .δ/άρθρο 9 παρ. 3 εδάφιο ε'του 
ν. 3685/2008 που παραμένει σε ισχύ σύμφωνα με το 
άρθρο 88 περ. α' του ν. 4485/2017/άρθρο 13Α του 
ν. 4310/2014, όπως αντικαταστάθηκε με το άρθρο 12 
του ν. 4386/2016 (Α'83) /ν. 4186/2013, άρθρο 39, παρ. 
18/ν. 5343/1932, άρθρο 202, παρ. 2). 

Αρμόδια για την οργάνωση των διδακτορικών σπου¬ 
δών του Τμήματος και της παρακολούθησης της εύρυθ¬ 
μης λειτουργίας τους είναι (α) η Συνέλευση του Τμήματος, 
και (β) η πενταμελής Επιτροπή Μεταπτυχιακών Σπουδών 
(ΕΜΣ), οι οποίες έχουν όλες τις προβλεπόμενες νόμιμες 
αρμοδιότητες 1 . 

Το έργο της Συνέλευσης του Τμήματος υποστηρίζε¬ 
ται διοικητικά από τη Γραμματεία του Τμήματος, όπου 
τηρείται Αρχείο Υποψηφίων Διδακτόρων, το οποίο περι¬ 
λαμβάνει: (α) βιβλίο μητρώου, (β) ατομικό φάκελο κάθε 
Υποψήφιου Διδάκτορα και (γ) αρχείο διδακτορικών δι¬ 
ατριβών. 

Το Πρυτανικό Συμβούλιο του Πανεπιστημίου Ιωαν- 
νίνων έχει την ευθύνη της τήρησης του νόμου ως προς 
την εκπόνηση Διδακτορικών Διατριβών στο Τμήμα ΒΕΤ 
του Πανεπιστημίου Ιωαννίνων 

3. ΔΙΑΔΙΚΑΣΙΑ ΕΠΙΛΟΓΗΣ ΥΠΟΨΗΦΙΩΝ ΔΙΔΑΚΤΟΡΩΝ 

3.1 Δικαίωμα υποβολής αίτησης εκπόνησης διδακτο¬ 
ρικής διατριβής 

Δικαίωμα υποβολής αίτησης για την εκπόνηση δι¬ 
δακτορικής διατριβής στο ΒΕΤ έχουν οι υποψήφιοι οι 
οποίοι: 

Α. Είναι πτυχιούχοι Τμημάτων ή Σχολών Α.Ε.Ι πενταε¬ 
τούς ή εξαετούς φοίτησης συμπεριλαμβάνοντας και τις 
περιπτώσεις του αδιάσπαστου τίτλου σπουδών μεταπτυ¬ 
χιακού επιπέδου του άρθρου 46 του νόμου 4485/2017. 

Π 

Β. Είναι πτυχιούχοι Τμημάτων ή Σχολών Α.Ε.Ι τετραε¬ 
τούς φοίτησης και επιπλέον είναι κάτοχοι Διπλώματος 
Μεταπτυχιακών Σπουδών (ΔΜΣ). 

Επιπλέον, σε εξαιρετικές περιπτώσεις δικαίωμα υπο¬ 
βολής αίτησης έχουν: 

Γ. Οι πτυχιούχοι Τμημάτων ή Σχολών Α.Ε.Ι τετραετούς 
φοίτησης που: (α) έχουν βαθμό πτυχίου Άριστα (> 8.5), 
και (β) έχουν εκπονήσει πτυχιακή εργασία με βαθμό 
Άριστα (> 8.5). 

Π 

Δ. Οι πτυχιούχοι Τμημάτων ή Σχολών Α.Ε.Ι τετραε¬ 
τούς φοίτησης, όταν: (α) έχουν συναφές δημοσιευμένο 
ερευνητικό έργο με το προτεινόμενο αντικείμενο της 
διδακτορικής διατριβής, ή (β) έχουν σχετική εκτενή 
επαγγελματική εμπειρία στο προτεινόμενο αντικείμενο 
της διδακτορικής διατριβής, ή (γ) είναι υπότροφοι του 
ΙΚΥ ή άλλων Οργανισμών και Ιδρυμάτων στους οποίους 
έχει χορηγηθεί υποτροφία κατόπιν εξετάσεων ή αξιο¬ 
λόγησης. 

Ολα τα ως άνω ισχύουν και για ακαδημαϊκούς τίτλους 

1 Άρθρα 21 και 31 του νόμου 4485/2017. 


της αλλοδαπής, αναγνωρισμένους ως ισότιμους από το 
ΔΟΑΤΑΠ. 

Υπογραμμίζεται πως η Συνέλευση του Τ μήματος δύνα- 
ται να επιβάλλει την υποχρεωτική εξέταση σε μαθήματα 
συναφή με το θεματικό πεδίο της διδακτορικής διατρι¬ 
βής, έπειτα από πρόταση του επιβλέποντα καθηγητή. 
3.2. Κριτήρια επιλογής υποψηφίων 
Οι ενδιαφερόμενοι θα πρέπει να έχουν τα κατάλληλα 
προσόντα, τα οποία εκφράζονται ως σειρά κριτηρίων 
που θα συνεκτιμηθούν για την επιλογή τους ή μη ως ΥΔ 
στο Τμήμα ΒΕΤ. Η λίστα των κριτηρίων που προτείνονται 
να λαμβάνονται υπ'όψη από την ΕΜΣ, τον επιβλέποντα 
καθηγητή και τη Συνέλευση του Τμήματος ορίζεται ως 
εξής: 

Κριτήριο ακαδημαϊκής επίδοσης 
ί. Γενικός βαθμός πτυχίου 

II. Γενικός βαθμός μεταπτυχιακού διπλώματος 

III. Επίδοση στην προπτυχιακή ή/και μεταπτυχιακή 
διπλωματική εργασία. Συνάφεια με το αντικείμενο της 
διδακτορικής διατριβής 

ίν. Της προπτυχιακής ή/και μεταπτυχιακής διπλωμα¬ 
τικής εργασίας 

ν.Του μεταπτυχιακού διπλώματος ή/καιτου πτυχίου 
νι. Του ερευνητικού έργου και της επαγγελματικής 
δραστηριότητας Πρόταση διδακτορικού 
νϋ. Ερευνητική ιδέα και παρουσίαση της στην πρόταση 
εκπόνησης της διδακτορικής διατριβής. Άλλα προσόντα 
και δεξιότητες 

νϋί. Γνώση της Αγγλικής γλώσσας και γνώση άλλων 
γλωσσών, οι οποίες σχετίζονται με την προτεινόμενη 
έρευνα, 

ίχ. Τυχόν ερευνητική ή/και επαγγελματική δραστηρι¬ 
ότητα του υποψηφίου. 

Αυτό αποδεικνύεται με δημοσιεύσεις σε διεθνή επι¬ 
στημονικά περιοδικά, ανακοινώσεις σε επιστημονικά 
συνέδρια, συμμετοχή σε έργα και ερευνητικά προγράμ¬ 
ματα, συναφείς επαγγελματικές θέσεις και συναφές ευ¬ 
ρύτερο συγγραφικό έργο και δραστηριότητες, 
χ. Περιεχόμενο των συστατικών επιστολών 
χι. Υποτροφίες και διακρίσεις 

χϋ. Άλλες δεξιότητες ανάλογα με το αντικείμενο της 
διδακτορικής διατριβής, όπως αυτές αναγράφονται στο 
αναλυτικό βιογραφικό σημείωμα. Συνέντευξη 
Αξιολόγηση του Υ.Δ. με βάση τα προβλεπόμενα στο 
χωρίο 3.3. 

Είναι δε δυνατή η προκήρυξη ή η πρόσκληση εκ¬ 
δήλωσης ενδιαφέροντος για εκπόνηση διδακτορικής 
διατριβής από τον εκάστοτε επιβλέποντα καθηγητή, ή 
από το Πανεπιστήμιο Ιωαννίνων, στο πλαίσιο χρηματο¬ 
δοτούμενων ερευνητικών προγραμμάτων. Σε αυτήν την 
περίπτωση, οι προϋποθέσεις, οι όροι, οι προθεσμίες και 
οι διαδικασίες κατάθεσης υποψηφιοτήτων και επιλογής 
Υποψήφιων Διδακτόρων, καθώς και πρόσθετες υπο¬ 
χρεώσεις αυτών, ρήτρες, παραδοτέα και χρονικά όρια 
ολοκλήρωσης των διατριβών, μνημονεύονται ρητά στις 
σχετικές προκηρύξεις και προσκλήσεις 2 . 

3.2. Υποβολή αίτησης εκπόνησης διδακτορικής δια¬ 
τριβής 

Οι ενδιαφερόμενοι μπορούν να υποβάλλουν καθ' όλη 

2 Άρθρο 42 του νόμου 4485/2017. 

τη διάρκεια του ακαδημαϊκού έτους στη Γραμματεία του 
Τμήματος ΒΕΤ αίτηση εκπόνησης διδακτορικής διατριβής. 

Το έντυπο της αίτησης παρέχεται από τη Γραμματεία 
και συμπληρώνεται στην Ελληνική γλώσσα (ή στην Αγ¬ 
γλική γλώσσα για τους αλλοδαπούς αιτούντες). Η αίτηση 
θα πρέπει να περιλαμβάνει μεταξύ άλλων τον προτεινό- 
μενο τίτλο της διδακτορικής διατριβής, την προτεινό- 
μενη γλώσσα εκπόνησης της διδακτορικής διατριβής 
(Ελληνική ή Αγγλική), και τον προτεινόμενο επιβλέποντα, 
ο οποίος θα πρέπει να είναι μέλος ΔΕΠ του Τμήματος ΒΕΤ, 
α' βαθμίδας, ή αναπληρωτής καθηγητής ή επίκουρος 
καθηγητής 3 . 

Η αίτηση θα πρέπει να συνοδεύεται από τα εξής: 

1) Αντίγραφα τίτλων σπουδών ημεδαπής ή τίτλους 
σπουδών της αλλοδαπής με βεβαίωση ισοτιμίας τους 
από το ΔΟΑΤΑΠ (εάν απαιτείται) 

2) Αναλυτική βαθμολογία για τους ως άνω τίτλους 
σπουδών 

3) Πιστοποίηση γλωσσομάθειας (τίτλοι Αγγλικής ή και 
άλλων γλωσσών) 

4) Πιστοποίηση τυχόν υποτροφιών και διακρίσεων 

5) Αναλυτικό βιογραφικό σημείωμα 

6) Σύντομο προσχέδιο της διδακτορικής διατριβής 

7) Δύο πρόσφατες συστατικές επιστολές 

8) Πιστοποίηση συναφούς με τη διδακτορική διατρι¬ 
βή ερευνητικού έργου ή/και επαγγελματικής εμπειρίας 
(αποδεικτικά επαγγελματικής και/ή ερευνητικής εμπει¬ 
ρίας, εφόσον υπάρχουν). 

Η αίτηση υποβάλλεται εντύπως στη Γραμματεία και τα 
λοιπά δικαιολογητικά υποβάλλονται κατά προτίμηση σε 
ηλεκτρονική μορφή. 

3.3. Διαδικασία επιλογής 

1) 0 έλεγχος τηςπληρότηταςτου φακέλουτων αιτού- 
ντων πραγματοποιείται από τη Γραμματεία του Τμήμα¬ 
τος. 

2) Η Συνέλευση του Τμήματος ορίζει την πενταμελή 
επιτροπή μεταπτυχιακών σπουδών, συμπεριλαμβανο¬ 
μένων των διδακτορικών διατριβών (ΕΜΣ) με ετήσια 
θητεία, αντιπροσωπεύοντας τα διαφορετικά γνωστικά 
αντικείμενα του ΒΕΤ. Η επιτροπή συνεδριάζει τακτικά 
και τουλάχιστον τρεις φορές το χρόνο (Οκτώβριος, Φε¬ 
βρουάριος, Ιούνιος). 

3) Η ΕΜΣ, μαζί με τον προτεινόμενο επιβλέποντα, 
εξετάζει τις αιτήσεις των ενδιαφερομένων και τους κα- 
λεί σε συνέντευξη, όπου μεταξύ άλλων διαπιστώνεται: 
(α) η κατάρτιση τους, (β) η ικανότητα επικοινωνίας και 
παρουσίασης των επιστημονικών τους στόχων, και 
(γ) η επαρκής γνώση της Αγγλικής γλώσσας. Η συνέντευ¬ 
ξη είναι δυνατόν να πραγματοποιηθεί και με τηλεδιά¬ 
σκεψη. 

4) Στην επόμενη Συνέλευση του Τμήματος λαμβάνουν 
χώρα τα εξής: (α) Η ΕΜΣ εισηγείται τεκμηριωμένα την 
αποδοχή ή μη της αίτησης του κάθε ενδιαφερομένου, 
(β) Ο προτεινόμενος επιβλέπων εισηγείται επίσης επ'αυ¬ 
τού, (γ) Ο προτεινόμενος επιβλέπων προτείνει μαθήματα 
συναφή με το αντικείμενο της διδακτορικής διατριβής, 
εφόσον απαιτείται, σύμφωνα με το εδάφιο 3.1. 

5) Η Συνέλευση του Τμήματος, συνεκτιμάταωςάνω και 

3 Άρθρο 39, Παρ. 1 του νόμου 4485/2017. 


λαμβάνει την τελική απόφαση για την αποδοχή του αι- 
τούντος ως ΥΔ του Τμήματος ΒΕΤ, ορίζει τον επιβλέποντα 
καθηγητή, εγκρίνει τη γλώσσα εκπόνησηςτης διατριβής 
(Ελληνικά ή Αγγλικά) και τα μαθήματα που θα πρέπει να 
παρακολουθήσει, εφόσον απαιτείται. 

6) Ο κάθε επιβλέπων καθηγητής στο τμήμα ΒΕΤ μπορεί 
να επιβλέπει έως 6 Υποψήφιους Διδάκτορες, συμπερι¬ 
λαμβανομένων των περιπτώσεων της συνεπίβλεψης 
διδακτορικών διατριβών, ως προς το χωρίο 8. 

4. ΕΚΠΟΝΗΣΗ ΔΙΔΑΚΤΟΡΙΚΗΣ ΔΙΑΤΡΙΒΗΣ 

4.1. Ορισμός τριμελούς συμβουλευτικής επιτροπής 

Μετά την ανάθεση της επίβλεψης της διδακτορικής 
διατριβής στον επιβλέποντα καθηγητή του ΒΕΤ, η Συ¬ 
νέλευση του Τμήματος ορίζει τριμελή συμβουλευτική 
επιτροπή [ΣΕ], ύστερα από σχετική εισήγηση του επιβλέ- 
ποντα καθηγητή. Ο ορισμός της τριμελούς συμβουλευτι¬ 
κής επιτροπής είθισται να γίνεται εντός δύο (2) μηνών και 
όχι πλέον των δέκα (10) μηνών από την εγγραφή του ΥΔ 
στο ΒΕΤ. Η ημερομηνία ορισμούτηςτριμελούς συμβου¬ 
λευτικής επιτροπής νοείται ως η επίσημη ημερομηνία 
έναρξης της διδακτορικής διατριβής. 

Η ΣΕ αποτελείται από τον επιβλέποντα καθηγητή και 
άλλα δύο μέλη Δ.Ε.Π. α' βαθμίδας, αναπληρωτή ή επί¬ 
κουρου καθηγητή από το ΒΕΤ ή άλλο Α.Ε.Ι. της Ελλάδας ή 
αναγνωρισμένων ομοταγών ιδρυμάτων της αλλοδαπής. 
Μέλη της επιτροπής μπορεί να είναι επίσης ερευνητές 
των βαθμιδών Α', Β' ή Γ' από ερευνητικά κέντρα ή από 
αναγνωρισμένα ερευνητικά κέντρα ή ινστιτούτα της 
αλλοδαπής 4 . 

Η Συνέλευση του Τμήματος μπορεί να αποφασίσει την 
αλλαγή των δύο μελών της ΣΕ πλην του επιβλέποντα 
καθηγητή, έπειτα από αιτιολογημένη εισήγηση του επι- 
βλέποντα καθηγητή. 

Η Συνέλευση του Τμήματος μπορεί να αποφασίσει την 
αλλαγή του επιβλέποντα καθηγητή στις εξής δύο περι¬ 
πτώσεις: (α) σε περίπτωση έκλειψης του επιβλέποντα 
καθηγητή ή φυσικής αδυναμίας τέλεσης των καθηκό¬ 
ντων του λόγω ασθένειας ή παρόμοιου λόγου, (β) ύστερα 
από σχετική τεκμηριωμένη αίτηση του Υποψήφιου Διδά¬ 
κτορα. Η Συνέλευση του Τμήματος μπορεί να αναθέσει 
σε άλλο μέλος ΔΕΠ του Τμήματος, ή σε άλλο μέλος της 
τριμελούς ΣΕ, με τη σύμφωνη γνώμη του προτεινόμενου 
επιβλέποντα και του Υποψήφιου Διδάκτορα, ακόμη και 
καθ' υπέρβαση του μέγιστου αριθμού των Υποψήφι¬ 
ων Διδακτόρων που μπορεί να επιβλέπεται από κάθε 
επιβλέποντα. Σε κάθε περίπτωση, στη ΣΕ θα πρέπει να 
συμμετέχει τουλάχιστον ένα (1) μέλος ΔΕΠ από τις τρεις 
πρώτες βαθμίδες του ΒΕΤ. 

Αν ο αρχικός επιβλέπων μετακινηθεί σε άλλο Α.Ε.Ι. ή 
Τμήμα του Πανεπιστημίου Ιωαννίνων συνεχίζει να τελεί 
χρέη επιβλέποντος των διδακτορικών διατριβών που 
έχει αναλάβει, και ο τίτλος απονέμεται από το Πανεπι¬ 
στήμιο Ιωαννίνων, στο οποίο ανήκει το Τμήμα ΒΕΤ, όπου 
ξεκίνησε η εκπόνηση της διατριβής. Αν ο επιβλέπων ή 
κάποιο άλλο μέλος της τριμελούς επιτροπής συνταξιο- 
δοτηθεί, συνεχίζει να μπορεί να τελεί χρέη μέλους της ΣΕ, 
αλλά δεν μπορεί να συμμετέχει στην επταμελή εξεταστι¬ 
κή επιτροπή, με βάση τα αναγραφόμενα στο χωρίο 4.10. 

4 Άρθρο 39, Παρ. 2 τον νόμου 4485/2017. 

Για κάθε διδακτορική διατριβή που εκπονείται στο 
ΒΕΤ, η Γραμματεία με την επίσημη έναρξη της διατριβής 
αναρτά στο διαδικτυακό τόπο του ΒΕΤ στην ελληνική και 
στην αγγλική γλώσσα τα εξής: το όνομα του Υποψήφιου 
Διδάκτορα, τον τίτλο της εκπονούμενης διδακτορικής δι¬ 
ατριβής, σύντομη περίληψη της διδακτορικής διατριβής 
150 λέξεων, το όνομα του επιβλέποντος καθηγητή από 
το ΒΕΤ, τον ερευνητικό χώρο εκπόνησης της διατριβής 
(Εργαστήρια ΒΕΤ ή άλλων Ιδρυμάτων), τα ονόματα και 
τα Ιδρύματα των άλλων δύο μελών της συμβουλευτικής 
επιτροπής. 

4.2. Ερευνητική πρόταση 

Σε διάστημα έως τριών (3) μηνών από τον ορισμό 
της ΣΕ, ο ΥΔ καταθέτει στη ΣΕ σύνοψη της ερευνητικής 
του πρότασης, όπου τίθεται η σημερινή επιστημονική 
πρόοδος στο συγκεκριμένο θέμα ως προς τη σύγχρονη 
βιβλιογραφία, οι στόχοι και τα ερευνητικά ερωτήματα 
της διατριβής του, η μεθοδολογία που θα ακολουθηθεί, 
τα αναμενόμενα αποτελέσματα, το χρονοδιάγραμμα 
υλοποίησης. Η ΣΕ υποβοηθά τον ΥΔ στη βελτίωση της 
πρότασης του, εάν απαιτείται, και εγκρίνει την πρόταση 
αυτή. 

4.3. Σύγγραμμα Διδακτορικής Διατριβής 

Η δομή και το περιεχόμενο της διδακτορικής διατριβής 
τίθεται από τον επιβλέποντα καθηγητή σε συνεργασία με 
τον Υ.Δ. Η γλώσσα συγγραφής μπορεί να είναι η Ελληνική 
ή η Αγγλική. Στις ξενόγλωσσες διδακτορικές διατριβές 
απαιτείται εκτεταμένη περίληψη στην Ελληνική γλώσσα 
και αντίστοιχα στις Ελληνικές διδακτορικές διατριβές 
εκτεταμένη περίληψη στην Αγγλική γλώσσα. 

Οι προδιαγραφές του συγγράμματος της διδακτορικής 
διατριβής ακολουθούν τις οριζόμενες από τη Διεύθυνση 
Εκπαίδευσης του Πανεπιστημίου Ιωαννίνων 5 , με βάση 
τον οδηγό του Εθνικού Κέντρου Τεκμηρίωσης. 

4.4. Ρόλος επιβλέποντα καθηγητή και μελών ΣΕ 

Ο ρόλος του επιβλέποντα καθηγητή είναι καθόλα υπο¬ 
στηρικτικός ως προς τον ΥΔ ακαδημαϊκά. Υποστηρίζει 
τον Υποψήφιο Διδάκτορα στη σύνταξη της ερευνητικής 
πρότασης της διδακτορικής διατριβής, τον συμβουλεύει 
σε θέματα που σχετίζονται με τις σπουδές του, συνεργά¬ 
ζεται μαζί του στη σύνταξη ερευνητικών προτάσεων για 
χρηματοδότηση της έρευνας του, του παρέχει πρόσβαση 
στον εξοπλισμό και τις υποδομές που απαιτούνται για 
την περάτωση της έρευνας του, και γενικώς τον υποστη¬ 
ρίζει με κάθε τρόπο στο έργο του ακαδημαϊκά. Επιπλέον, 
εισηγείται στη Συνέλευση του Τμήματος για θέματα που 
τον αφορούν. 

Τα δύο άλλα μέλη της τριμελούς συμβουλευτικής 
επιτροπής επίσης υποστηρίζουν ακαδημαϊκά και συμ¬ 
βουλευτικά τον ΥΔ. Η ΣΕ επιπλέον αναλαμβάνει την πα¬ 
ρακολούθηση της προόδου του ΥΔ μέσω των ετήσιων 
εκθέσεων προόδου του, τις οποίες και αξιολογεί. 

4.5. Αλλαγή τίτλου και γλώσσας συγγραφής της δια¬ 
τριβής 

Κατά τη διάρκεια της εκπόνησης της διδακτορικής 
διατριβής είναι δυνατή η τροποποίηση ή αλλαγή του 
τίτλου της διατριβής, καθώς και η αλλαγή της γλώσσας 

5 ήίίρ://νννννν.υοί.9Γ/ννρ-αοηΙ:θηί/υρΙθ3ά5/2017/03/οάίς|θ5- 
ΙοίΒΐήθϊίδ-ύφΐιϊνοη 1 ,ράί 


συγγραφής αυτής, κατόπιν τεκμηριωμένου σχετικού αι- 
τήματοςτου επιβλέποντα καθηγητή στη Συνέλευση του 
Τμήματος, η οποία και αποφασίζει σχετικά. 

4.6. Αξιολόγηση προόδου εκπόνησης διατριβής 

Ο ΥΔ συντάσσει ετήσια έκθεση προόδου (1 -2 σελίδες) 
για την συνολική ερευνητική του δραστηριότητα, την 
οποία υποβάλλει εγγράφως ή/και παρουσιάζει προφο¬ 
ρικά στη ΣΕ στο τέλος κάθε ακαδημαϊκού έτους, εφόσον 
έχουν παρέλθει τουλάχιστον έξι (6) μήνες από τον ορισμό 
της ΣΕ. Η διαδικασία επαναλαμβάνεται μέχρι και την κα¬ 
τάθεση της Διδακτορικής Διατριβής. 

Εάν δεν υπάρχει πρόοδος, ο ΥΔ υποχρεούται να ανα¬ 
γράψει τους σχετικούς λόγους στην έκθεση προόδου. 
Οι δείκτες αξιολόγησης της πορείας της διδακτορικής 
διατριβής από τη ΣΕ είναι μεταξύ άλλων και ο αριθμός 
των διεθνών δημοσιεύσεων που έχουν δημοσιευτεί ή 
υποβληθεί, καθώς και ο αριθμός των ανακοινώσεων σε 
διεθνή ή εθνικά συνέδρια. Η ΣΕ καταθέτει τα σχόλια της 
επί της έκθεσης. Ο επιβλέπων καθηγητής καταθέτει στη 
Γραμματεία του ΒΕΤ αντίγραφο της έκθεσης προόδου και 
σχετικό υπόμνημα αξιολόγησης αυτής υπογεγραμμένο 
από τα μέλη της ΣΕ με την ένδειξη «ικανοποιητική», ή 
«μη ικανοποιητική» ή «σε αναστολή», όταν υφίσταται η 
περίπτωση του χωρίου 4.8. Αυτά καταχωρούνται στον 
ατομικό φάκελο του υποψηφίου. 

Η Επιτροπή Μεταπτυχιακών Σπουδών του ΒΕΤ έχει 
πρόσβαση στα ατομικά αρχεία των ΥΔ που τηρούνται 
από τη Γραμματεία. Δύναται να διοργανώνει ανοιχτές 
ημερίδες παρουσίασης του ερευνητικού έργου που εκ¬ 
πονείται στο ΒΕΤ, όπου οι ΥΔ καλούνται να παρουσιά¬ 
σουν την ερευνητική τους πρόοδο στο κοινό. 

4.7. Διάρκεια εκπόνησης διδακτορικής διατριβής 

Η χρονική διάρκεια για την απόκτηση του διδακτο¬ 
ρικού διπλώματος δεν μπορεί να είναι μικρότερη από 
τρία (3) πλήρη ημερολογιακά έτη από την ημερομηνία 
ορισμού της τριμελούς συμβουλευτικής επιτροπής. Ο 
μέγιστο χρόνος περάτωσηςτης διδακτορικής διατριβής 
στο ΒΕΤ είναι πέντε (5) έτη από τον ορισμό της ΣΕ. 

Ο ΥΔ δύναται να ζητήσει παράταση της διάρκειας της 
διδακτορικής διατριβής του, ύστερα από αιτιολογημένη 
αίτηση που υποβάλλει στη Γραμματεία. Η αίτηση διαβι¬ 
βάζεται στη Συνέλευση του Τμήματος, η οποία και απο¬ 
φασίζει σχετικά, ύστερα από εισήγηση του επιβλέποντα 
καθηγητή. 

4.8. Αναστολή φοίτησης 

Ο ΥΔ δύναται να αιτηθεί, για σοβαρούς λόγους (υγείας, 
οικονομικούς, οικογενειακούς, εγκυμοσύνη, στράτευ¬ 
ση κ.ά.), αναστολής διδακτορικών σπουδών για δύο (2) 
συνεχόμενα εξάμηνα κατ' ανώτατο όριο. Ο υποψήφιος 
Διδάκτορας υποβάλλει σχετική τεκμηριωμένη αίτηση 
στη Γραμματεία του Τμήματος. Η ΓραμματείατουΤμήμα- 
τος εντός αποκλειστικής προθεσμίας δέκα (10) ημερών, 
διαβιβάζει τη σχετική αίτηση με τα υποβληθέντα δικαιο- 
λογητικά στη ΣΕ, η οποία, με αιτιολογημένη έκθεση της, 
εισηγείται σχετικά στην Συνέλευση Τμήματος, η οποία 
και εγκρίνει ή απορρίπτει την αίτηση. Το χρονικό διά¬ 
στημα της αναστολής δεν προσμετρείται στον συνολικό 
χρόνο εκπόνησης της Δ.Δ. Ο φάκελος του ΥΔ ενημερώ¬ 
νεται σχετικά από τη Γραμματεία. 

4.9. Διαγραφή Υποψηφίων Διδακτόρων 

Στην πρώτη Συνέλευση κάθε ακαδημαϊκού έτους, 
η Γραμματεία του ΒΕΤ ενημερώνει τη Συνέλευση του 
Τμήματος ως προς το μητρώο των ενεργών ΥΔ και την 
αξιολόγηση της προόδου τους. 

Ο Υποψήφιος Διδάκτορας δύναται να αιτηθεί τη δια¬ 
γραφή του από το μητρώο των Υποψηφίων Διδακτόρων, 
με συναφή τεκμηριωμένη αίτηση διαγραφής. Ο επιβλέ- 
πων καθηγητής επίσης δύναται να εισηγηθεί τη διαγρα¬ 
φή του ΥΔ στη Συνέλευση του Τμήματος, με βάση τις 
ετήσιες εκθέσεις προόδου. Η Συνέλευση του Τμήματος 
εκτιμά την κατάσταση και αποφασίζει σχετικά. 

Σε εξαιρετικές περιπτώσεις παράβασης της ηθικής τά¬ 
ξης και της ακαδημαϊκής δεοντολογίας (π.χ. λογοκλοπή 
ή κερδοφορία λόγω θέσης) ή ακόμη παραβατικής συ¬ 
μπεριφοράς στο εργαστήριο και μη τήρηση των κανό¬ 
νων ασφαλείας κατά τρόπο που να προκαλείται βλάβη 
(εξαιρουμένηςτης φυσιολογικής φθοράς λόγω χρήσης) 
στον εργαστηριακό εξοπλισμό ή βλάβης στους λοιπούς 
χρήστες του εργαστηριακού χώρου, ο επιβλέπων μπορεί 
να αιτηθεί τη διαγραφή του ΥΔ, καταθέτοντας υπογε¬ 
γραμμένη σχετική αίτηση της ΣΕ. Ο ΥΔ έχει δικαίωμα να 
παρευρεθεί στη Συνέλευση του Τμήματος και να τοπο¬ 
θετηθεί επ' αυτού. Η Συνέλευση του Τμήματος εκτιμά 
την κατάσταση και αποφασίζει σχετικά. 

4.10. Υποστήριξη και αξιολόγηση διδακτορικής δια¬ 
τριβή 

Μετά την ολοκλήρωση της συγγραφής της διδακτο¬ 
ρικής διατριβής, ο ΥΔ αποστέλλει στη ΣΕ τη διατριβή 
του και αιτείται την αξιολόγηση αυτής και το δικαίωμα 
δημόσιας υποστήριξης της. Η ΣΕ είναι υποχρεωμένη 
εντός τριών μηνών να απαντήσει σχετικά. Σε αντίθετη 
περίπτωση, ο ΥΔ δύναται να ενημερώσει σχετικά τη Συ¬ 
νέλευση του Τμήματος. 

Δικαίωμα υποστήριξης διδακτορικής διατριβής έχουν 
μόνο οι ΥΔ οι οποίοι έχουν (α) τουλάχιστον μία δημοσίευ¬ 
ση (Βεςορΐθά) σε διεθνές περιοδικό με κριτές και δείκτη 
απήχησης ή (β) σε δύο (2) συνέδρια με σύστημα κριτών, 
στις οποίες είναι οι πρώτοι συγγραφείς (ίίι^ί θυΐήοι-ί), ως 
απόρροια της εργασίας τους στο πλαίσιο της εκπόνησης 
της διδακτορικής διατριβής τους. 

Όταν η ΣΕ εγκρίνει το αίτημα του ΥΔ, αιτείται στην Συ¬ 
νέλευση του Τμήματος τον ορισμό επταμελούς εξεταστι¬ 
κής επιτροπής για την κρίση της διδακτορικής διατριβής, 
αναγράφοντας ποια από τα ως κριτήρια της προηγού¬ 
μενης παραγράφου πληρούνται. Η αίτηση υποβάλλε¬ 
ται στη Συνέλευση του Τμήματος από τον επιβλέποντα. 
Περιλαμβάνει τα ονόματα και τα αντίστοιχα ιδρύματα 
των μελών της επταμελούς εξεταστικής επιτροπής και 
σύντομη τεκμηρίωση του λόγου της επιλογής τους ως 
προς το γνωστικό τους αντικείμενο. 

Στην επταμελή εξεταστική επιτροπή μετέχουν τα τρία 
(3) μέλη της ΣΕ και τέσσερα (4) επιπλέον μέλη, τα οποία 
θα πρέπει να πληρούν τα κριτήρια του χωρίου 4.1. Σε 
περίπτωση συνταξιοδότησηςτου επιβλέποντα ή λοιπών 
μελών της ΣΕ, αυτά δεν μπορούν να αποτελέσουν μέλη 
της επταμελούς εξεταστικής επιτροπής, αλλά αντικαθί¬ 
σταται από τη Συνέλευση του Τμήματος από ισάριθμα 
μέλη, με βάση τα κριτήρια του χωρίου 4.1. 6 . 

Η διδακτορική διατριβή υποστηρίζεται δημόσια από 

6 Άρθρο 39, Παρ. 2 και 3 τον νόμου 4485/2017. 


τον υποψήφιο διδάκτορα σε χώρο του Ιδρύματος, και 
σε ημερομηνία και ώρα που ορίζεται και ανακοινώνεται 
στην ιστοσελίδα του Τμήματος τουλάχιστον οκτώ (8) 
ημέρες πριν. Η διαδικασία της δημόσιας υποστήριξης 
προϋποθέτει την παρουσία πέντε (5) τουλάχιστον μελών 
της εξεταστικής επιτροπής, είτε με φυσική παρουσία είτε 
μέσω τηλεδιάσκεψης. Οι παρουσιάσεις είναι ανοιχτές 
στο κοινό. 

Ο υποψήφιος διδάκτορας υποστηρίζει την διατριβή 
του και απαντά στις ερωτήσεις των μελών της Επταμε¬ 
λούς Εξεταστικής Επιτροπής και κατόπιν του ακροατηρί¬ 
ου. Η διαδικασία της παρουσίασης προτείνεται να διαρ- 
κεί45 λεπτά. Η Επιτροπή μπορεί να προτείνει διορθώσεις 
και άλλες βελτιώσεις του κειμένου. 

Στη συνέχεια, η εξεταστική επιτροπή συνεδριάζει χω¬ 
ρίς την παρουσία τρίτων, κρίνει την εργασία ως προς 
την ποιότητα, την πληρότητα, την πρωτότυπη σκέψη 
και τη συμβολή της στην επιστήμη και με βάση αυτά τα 
κριτήρια την αξιολογεί, με πλειοψηφία πέντε (5) τουλάχι¬ 
στον από τα μέλη της, με έναν από τους εξής χαρακτηρι¬ 
σμούς «Άριστα», «Λίαν Καλώς», «Καλώς». Σε περίπτωση 
αρνητικής αξιολόγησης, η επιτροπή είτε διαγράφει τον 
Υποψήφιο Διδάκτορα, ή η διαδικασία επαναλαμβάνεται 
μετά από τουλάχιστον ένα ημερολογιακό έτος. Στο τέλος 
της διαδικασίας εξέτασης συντάσσεται σχετικό τεκμηρι¬ 
ωμένο πρακτικό αξιολόγησης της διατριβής, το οποίο 
υπογράφεται από όλα τα παρόντα μέλη της Εξεταστικής 
Επιτροπής και υποβάλλεται στη Γραμματεία του ΒΕΤ. 

5. ΟΛΟΚΛΗΡΩΣΗ ΔΙΑΔΙΚΑΣΙΑΣ-ΑΠΟΝΟΜΗ ΔΙΔΑΚΤΟ- 
ΡΙΚΟΥΤΙΤΛΟΥ 

Ο Υποψήφιος διδάκτορας υποχρεούται να διορθώσει 
το τελικό κείμενο της Διατριβής του ως προς τις υπο¬ 
δείξεις της Επταμελούς Εξεταστικής Επιτροπής, εφόσον 
υπάρχουν. Για να είναι δυνατή η καθομολόγησή του σε 
Διδάκτορα, ο ΥΔ υποχρεούται να καταθέσει δύο (2) αντί¬ 
τυπα σε ψηφιακή μορφή (6ϋ) της τελικής έκδοσης της 
διδακτορικής του διατριβής με βάση τις προδιαγραφές 
του Πανεπιστημίου Ιωαννίνων 7 . 

Στην επόμενη Συνέλευση του Τμήματος ανακοινώνε¬ 
ται το πρακτικό της Εξεταστικής Επιτροπής και ακολου¬ 
θεί στην ίδια ή σε επόμενη Συνέλευση η καθομολόγησή 
του υποψηφίου και η αναγόρευση του σε διδάκτορα 
σε δημόσια Συνεδρία. Στη Συνέλευση παρίσταται και ο 
Πρύτανης ή ένας από τους Αντιπρυτάνεις. 

Ο ΥΔ υποχρεούται να καταθέσει άμεσα και εντός 
προθεσμίας δύο (2) μηνών δεκαέξι (16) αντίτυπα της 
τελικής βιβλιοδετημένης έκδοσης της διατριβής του 
στη Γραμματεία του Τμήματος ΒΕΤ. Επτά (7) αντίγραφα 
αποστέλλονται στα μέλη της Εξεταστικής Επιτροπής, 
δύο (2) αντίτυπα αποστέλλονται στη Βιβλιοθήκη του 
Ιδρύματος, δύο (2) αντίτυπα στη Βιβλιοθήκη της Βου¬ 
λής, ένα (1) αντίτυπο στο Εθνικό Κέντρο Τεκμηρίωσης, 
με τη συμπλήρωση σχετικού εγγράφου, ένα (1) αντίτυπο 
στο Εργαστήριο όπου περατώθηκε η διατριβή του, και 
τέσσερα (4) αντίτυπα στη Γραμματεία, με βάση τα ορι¬ 
ζόμενες προδιαγραφές από τη Διεύθυνση Εκπαίδευσης 
του Πανεπιστημίου Ιωαννίνων 8. Εφόσον έχουν προσκο- 


7 ύίίρ://νννννν.υοί.9Γ/ννρ-αοηίθηΙ/υρΙθ3ά5/2017/03/οάΐ9θ5- 
Ι<3ί3ίήθ5ί5-άί3ίΓίνθΠ 1 .ράί 

μισθεί τα ως άνω, ο ΥΔ μπορεί να λάβει βεβαίωση για την 
αναγόρευση του σε Διδάκτορα. 

Το Διδακτορικό Δίπλωμα υπογράφεται από τον Πρύτα¬ 
νη, τον Πρόεδρο και τον Προϊστάμενο της Γραμματείας 
του Τμήματος ΒΕΤ και φέρει τη σφραγίδα του Πανεπι¬ 
στημίου Ιωαννίνων. 

6. ΔΙΚΑΙΩΜΑΤΑ ΥΠΟΨΗΦΙΩΝ ΔΙΔΑΚΤΟΡΩΝ 

Ο ΥΔ έχει τα εξής δικαιώματα: 

Δεν καταβάλλει δίδακτρα για τις διδακτορικές σπου¬ 
δές τους. Διατηρεί μέχρι πέντε (5) πλήρη ακαδημαϊκά 
έτη από την πρώτη εγγραφή του όλα τα δικαιώματα και 
τις παροχές που προβλέπονται για τους προπτυχιακούς 
και μεταπτυχιακούς φοιτητές όπως φοιτητική μέριμνα, 
υγειονομική και νοσοκομειακή περίθαλψη (όταν δεν έχει 
άλλη υγειονομική κάλυψη), τεχνολογική υποβοήθηση, 
εκπροσώπηση κ.ά. Κατά τη χρονική διάρκεια της ανα¬ 
στολής Διδακτορικών Σπουδών αίρεται η ιδιότητα του 
υποψήφιου Διδάκτορα του Τμήματος καθώς και το σύ¬ 
νολο των δικαιωμάτων που απορρέουν απ' αυτήν. 

Διατηρεί δικαιώματα πρόσβασης, δανεισμού και χρή¬ 
σης των ηλεκτρονικών υπηρεσιών των πανεπιστημιακών 
βιβλιοθηκών μέχρι και πέντε (5) έτη μετά την ολοκλή¬ 
ρωση της διδακτορικής του διατριβής 

Δικαιούται να υποβάλλει αιτήσεις στη Γραμματεία του 
Τμήματος και να παραλαμβάνει βεβαιώσεις για τις εκά- 
στοτε μεταβολές επί της διαδικασίας λήψης διδακτορι¬ 
κού διπλώματος καθώς και για την επιτυχή περάτωση 
της διατριβής πριν από την καθομολόγηση. 

Εχει το δικαίωμα της δωρεάν εκτύπωσης είκοσι (20) 
αντιτύπων της διδακτορικής διατριβής από το Παν/κό 
Τυπογραφείο. 

Είναι ο δικαιούχος του περιουσιακού και ηθικού δι¬ 
καιώματος πνευματικής ιδιοκτησίας του κειμένου της 
διδακτορικής διατριβής του, σύμφωνα με την κείμενη 
νομοθεσία 8 . Τα αποτελέσματα της έρευνας είναι περι¬ 
ουσία του εργαστηρίου στο οποίο εκτελέστηκε η διδα¬ 
κτορική διατριβή. Τα τετράδια εργασίας, οι μετρήσεις, 
οι βάσεις δεδομένων, το φωτογραφικό υλικό και οτιδή¬ 
ποτε άλλο συλλέχτηκε στο πλαίσιο της εκπόνησης της 
διδακτορικής διατριβής παραμένει στο εργαστήριο, για 
άμεση ή μελλοντική χρήση από άλλα μέλη της ερευνη¬ 
τικής ομάδας.Τα δικαιώματα βιομηχανικής ιδιοκτησίας 
(π.χ. εφευρέσεις, διπλώματα ευρεσιτεχνίας), τα οποία 
ενδεχομένως προκόψουν από τα αποτελέσματα της 
διδακτορικής έρευνας, ανήκουν τόσο στον διδάκτορα 
όσο και στον επιβλέποντα καθηγητή ή και σε άλλους 
ερευνητές που μετέχουν στην ερευνητική ομάδα. Δικαι¬ 
ώματα πνευματικής ιδιοκτησίας που προκύπτουν μετά 
το πέρας της διδακτορικής διατριβής λόγω της συνέχι¬ 
σης της αντίστοιχης έρευνας στο εργαστήριο, ανήκουν 
αποκλειστικά στον επιστημονικό υπεύθυνο αυτής της 
φάσης της έρευνας ή και σε άλλους συμμετέχοντες ερευ¬ 
νητές. Για τα θέματα αυτά μπορεί να υπογράφει σύμβαση 
μεταξύ των μερών σε οποιοδήποτε στάδιο της έρευνας. 

7. ΥΠΟΧΡΕΩΣΕΙΣ ΥΠΟΨΗΦΙΩΝ ΔΙΔΑΚΤΟΡΩΝ 

Ο ΥΔ έχει τις εξής υποχρεώσεις: 

Συντάσσει ετήσια έκθεση προόδου (1-2 σελίδες) για 
την συνολική ερευνητική του δραστηριότητα, την οποία 
υποβάλλει εγγράφως ή/και παρουσιάζει προφορικά στη 

8 Νόμος 2121/1993. 


ΣΕ στο τέλος κάθε ακαδημαϊκού έτους, εφόσον έχουν πα- 
ρέλθει τουλάχιστον έξι (6) μήνες από τον ορισμό της ΣΕ. 

Στο πλαίσιο της εκπαίδευσης του, δύναται να επικουρεί 
τα μέλη Δ.Ε.Π. στα εκπαιδευτικά τους καθήκοντα, όπως 
τα εργαστήρια, τα φροντιστήρια, η υποβοήθηση προ¬ 
πτυχιακών και μεταπτυχιακών φοιτητών, οι επιτηρήσεις 
κτλ. Προβλέπεται δε η δυνατότητα ωριαίας αντιμισθίας 
σε βάρος του τακτικού προϋπολογισμού του Πανεπι¬ 
στημίου Ιωαννίνων, με βάση τα σχετικά προγράμματα 
ενίσχυσης των ΥΔ του Ιδρύματος. 

Υποχρεούται να έχει υποβάλλει τουλάχιστον μια (1) 
δημοσίευση (θςςθρΐθά) σε διεθνές περιοδικό με κριτές 
και δείκτη απήχησης ή δύο (2) εργασίες σε συνέδρια με 
σύστημα κριτών, εκ της διατριβής του, στις οποίες θα 
είναι πρώτος συγγραφέας (ΓϊγβΤ θυΐΓιοι-). 

Υποχρεούται να αναφέρει πάντα στις δημοσιεύσεις 
και στις ανακοινώσεις του που απορρέουν από τη διδα¬ 
κτορική διατριβή του το Τμήμα ΒΕΤ. 

Υποχρεούται να διορθώσει το κείμενο της Διατριβής 
του, σύμφωνα με τις υποδείξεις τόσο της Τριμελούς 
Συμβουλευτικής Επιτροπής, όσο και της Επταμελούς 
Εξεταστικής Επιτροπής. 

Υποχρεούται να υποβάλει στη Γραμματεία του Τμή¬ 
ματος ΒΕΤ δεκαέξι (16) αντίτυπα της τελικής βιβλιοδε- 
τημένης έκδοσηςτης διατριβήςτουστη Γραμματείατου 
Τμήματος ΒΕΤ, και 

δύο (2) αντίτυπα σε ψηφιακή μορφή (Έϋ) της τελικής 
έκδοσης της διδακτορικής του διατριβής με βάση τα 
αναγραφόμενα στο χωρίο 5. 

8. ΔΙΔΑΚΤΟΡΙΚΕΣ ΔΙΑΤΡΙΒΕΣ ΜΕ ΣΥΝΕΠΙΒΛΕΨΗ 

Το Τμήμα Β.Ε.Τ. δύναται να συνεργάζεται με ερευνητι¬ 
κά κέντρα και ινστιτούτα για την εκπόνηση διδακτορικών 
διατριβών με συνεπίβλεψη, σύμφωνα με την κείμενη 
νομοθεσία 9 . 

Τη διοικητική ευθύνη της εκπόνησης της διδακτορι¬ 
κής διατριβής αναλαμβάνει ένα από τα συνεργαζόμενα 
Ιδρύματα, ορίζεται ένας επιβλέπων από κάθε συνεργα- 
ζόμενο Ίδρυμα/φορέα και η εκπόνηση της διατριβής 
διαρκεί τουλάχιστον τρία (3) έτη από τον ορισμό των 
επιβλεπόντων μελών Δ.Ε.Π./ερευνητών. 

Τα σχετικά με τη διαδικασία εκπόνησηςτης διατριβής, 
από την επιλογή του υποψήφιου διδάκτορα έως και την 
απονομή του διδακτορικού τίτλου, καθώς και η χορήγη¬ 
ση ενιαίου ή χωριστού τίτλου σε περίπτωση συνεργασί¬ 
ας μεταξύ Ιδρυμάτων, προβλέπονται στο οικείο Ειδικό 
Πρωτόκολλο Συνεργασίας (Ε.Π.Σ.) που καταρτίζεται από 
τα συνεργαζόμενα Τμήματα/φορείς και εγκρίνεται από 
την οικεία Σύγκλητο και τα συλλογικά όργανα διοίκησης 
των Ερευνητικών Κέντρων. 

Με απόφαση του Υπουργού Παιδείας, Έρευνας και 
Θρησκευμάτων, που δημοσιεύεται στην Εφημερίδα της 
Κυβερνήσεως, καθορίζεται κάθε σχετικό θέμα σχετικά με 
την εκπόνηση διδακτορικών διατριβών με συνεπίβλεψη 
με αναγνωρισμένα ως ομοταγή Ιδρύματα ή ερευνητικά 
κέντρα και ινστιτούτα της αλλοδαπής. 

9. ΜΕΤΑΒΑΤΙΚΕΣ ΔΙΑΤΑΞΕΙΣ 

Για τους Υποψήφιους Διδάκτορες που έχουν γίνει δε¬ 
κτοί πριν την έγκριση του παρόντος κανονισμού, ισχύ¬ 
ουν τα χωρία που αντιστοιχούν στο αντίστοιχο στάδιο 

9 Αρθρο 43, Παρ. 3 τον νόμου 4485/2017. 

εκπόνησης της διατριβής τους [εξαιρείται το χωρίο 3 και 
τα χωρία 4.1 -4.2 κατά περίπτωση]. 

Οι ΥΔ έχουν την υποχρέωση σύνταξης ετήσιας έκθεσης 
προόδου με την ψήφιση του παρόντος κανονισμού. 

Για τους ΥΔ που έχει παρέλθει το ανώτατο όριο ολο¬ 
κλήρωσης της διδακτορικής τους διατριβής δίνεται αυ¬ 
τοδικαίως το διάστημα δύο (2) ετών για την ολοκλήρω¬ 
ση της διδακτορικής διατριβής τους. Πέραν αυτού του 
διαστήματος δύνανται να ζητήσουν παράταση με βάση 
το χωρίο 4.7. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ιωάννινα, 9 Μαρτίου 2018 
Ο Πρύτανης 
ΓΕΩΡΓΙΟΣ ΚΑΨΑΛΗΣ 


Αριθμ. 11023 _ (2) 

Έγκριση Κανονισμού Διδακτορικών Σπουδών 
του Τμήματος Χημείας της Θετικών Επιστημών 
του Πανεπιστημίου Ιωαννίνων. 

Η ΣΥΓΚΛΗΤΟΣ 

ΤΟΥ ΠΑΝΕΠΙΣΤΗΜΙΟΥ ΙΩΑΝΝΙΝΩΝ 

(Αριθμ. Συνεδρίας 1044/3/8-03-2018, θέμα 11 ο) 

Έχοντας υπόψη: 

Ι.Το π.δ. 746/1970 «Περί Ιδρύσεως Πανεπιστημίου 
εν Ιωαννίνοις». 

2. Το π.δ. 105/5-6-2013 «Μετονομασία Τμήματος και 
ίδρυση-συγκρότηση, κατάργηση και ανασυγκρότη¬ 
ση Σχολών στο Πανεπιστήμιο Ιωαννίνων» (ΦΕΚ 137/ 

5- 6-2013, τ.Α'). 

3. Τις διατάξεις των παρ. 1,2 και 3 του άρθρου 27 του 
ν. 4452/2017 (ΦΕΚ 17/15-2-2017, τ.Α'). 

4. Τις διατάξεις του άρθρου 45 του ν. 4485/2017 «Ορ¬ 
γάνωση και Λειτουργία της ανώτατης εκπαίδευσης, 
ρυθμίσεις για την έρευνα και άλλες διατάξεις» (ΦΕΚ 114/ 
4-8-2017, τ.Α'). 

5. Την υπ'αριθμ. 163204/Ζ1/29-9-2017 Εγκύκλιο του 
Υπουργείου Παιδείας, Έρευνας και Θρησκευμάτων. 

6. Την παρ. 3ε, του άρθρου 9, του ν. 3685/2008 «Θε¬ 
σμικό πλαίσιο για τις μεταπτυχιακές σπουδές» (ΦΕΚ 148/ 
16-7-2008, τ,Α'). 

7. Τις διατάξεις του ν. 4009/2011 «Δομή, λειτουργία, 
διασφάλιση ποιότητας των σπουδών και διεθνοποίηση 
των ανωτάτων εκπαιδευτικών ιδρυμάτων», (ΦΕΚ 195/ 

6- 9-2011, τ.Α'), όπως τροποποιήθηκαν και ισχύουν. 

8. Τις διατάξεις του ν. 4386/2016 «Ρυθμίσεις για την 
έρευνα και άλλες διατάξεις» (ΦΕΚ 83/11-5-2016, τ.Α'), 
όπως τροποποιήθηκαν και ισχύουν. 

9. Το απόσπασμα πρακτικών της Συνέλευσης του 
Τμήματος Χημείας, της Σχολής Θετικών Επιστημών 
(συν. αριθμ. 967/23-2-2018). 

10. Την απόφαση της Συγκλήτου του Πανεπιστημίου 
Ιωαννίνων (συν. αριθμ. 1044/3/8-3-2018). 

11. Το αριθμ.πρωτ. Πρυτανείας 11023/26-2-2018 έγγρα¬ 
φο του Τ μήματος Χημείας, της Σχολής Θετικών Επιστημών 
του Πανεπιστημίου Ιωαννίνων, που αφορά στην έγκριση 


Κανονισμού Διδακτορικών Σπουδών του Τ μήματος. 

12.Το γεγονός ότι με την παρούσα απόφαση δενπρο- 
καλείται δαπάνη σε βάρος του κρατικού προϋπολογι¬ 
σμού, ομόφωνα αποφασίζει: 

Την έγκριση του Κανονισμού Διδακτορικών Σπουδών 
του Τμήματος Χημείας, της Σχολής Θετικών Επιστημών 
του Πανεπιστημίου Ιωαννίνων, ως ακολούθως: 

ΠΑΝΕΠΙΣΤΗΜΙΟ ΙΩΑΝΝΙΝΩΝ 

ΤΜΗΜΑ ΧΗΜΕΙΑΣ 

ΤΗΣ ΣΧΟΛΗΣ ΘΕΤΙΚΩΝ ΕΠΙΣΤΗΜΩΝ 

ΚΑΝΟΝΙΣΜΟΣ ΔΙΔΑΚΤΟΡΙΚΩΝ ΣΠΟΥΔΩΝ 

Άρθρο 1 

Γενικές Διατάξεις 

Το Τμήμα Χημείας της Σχολής Θετικών Επιστημών του 
Πανεπιστημίου Ιωαννίνων λειτουργεί από το ακαδημαϊ¬ 
κό έτος 2017-2018 Πρόγραμμα Διδακτορικών Σπουδών 
(ΠΔΣ) σύμφωνα τον ν. 4485/2017. 

Άρθρο 2 

Αντικείμενο - Σκοπός 

Αντικείμενο του προγράμματος Διδακτορικών Σπου¬ 
δών είναι η Επιστήμη της Χημείας τόσο στη βασική έρευ¬ 
να όσο και σε εφαρμοσμένες κατευθύνσεις. Σκοπός του 
προγράμματος είναι η κατάρτιση και εκπαίδευση νέων 
επιστημόνων σύμφωνα με τα διεθνή πρότυπα ώστε να 
παράγουν τεκμηριωμένα πρωτότυπα ερευνητικά απο¬ 
τελέσματα που συμβάλλουν στην προαγωγή της επι¬ 
στήμης. 

Αρθρο 3 

Διδακτορικοί Τίτλοι 

Το πρόγραμμα Διδακτορικών Σπουδών απονέμει τον 
ακαδημαϊκό τίτλο: «Δίπλωμα Διδακτορικών Σπουδών 
στη Χημεία» 

Αρθρο 4 

Όργανα Διοίκησης του ΠΔΣ και αρμοδιότητες 

Τα όργανα διοίκησης του Π.Δ.Σ. Χημείας είναι η Συνέ¬ 
λευση του Τμήματος Χημείας και η Επιτροπή Διδακτο¬ 
ρικών Σπουδών (ΕΔΣ). Η Ε.Δ.Σ. ορίζεται από τη Γενική 
Συνέλευση τουΤμήματος μετά από εισήγηση του Προέ¬ 
δρου του Τμήματος με διετή θητεία και απαρτίζεται από 
πέντε (5) μέλη Δ.Ε.Π. του Τμήματος. Η Συνέλευση του 
Τμήματος ορίζει ως Πρόεδρο της Ε.Δ.Σ. ένα από τα πέντε 
μέλη της. Αρμοδιότητες της Ε.Δ.Σ. είναι η παρακολούθη¬ 
ση και ο συντονισμός του Προγράμματος Διδακτορικών 
Σπουδών του Τμήματος. Στις αρμοδιότητες της Ε.Δ.Σ. 
περιλαμβάνονται τα ακόλουθα: 

α) Παρακολουθεί και αξιολογεί την πορεία των διδα¬ 
κτορικών σπουδών. 

β) Εισηγείται στη Γ.Σ. του Τμήματος τα ερευνητικά πε¬ 
δία στα οποία προσφέρεται η δυνατότητα εκπόνησης 
διδακτορικής διατριβής μετά από εισήγηση των μελών 
Δ.Ε.Π. του Τ μήματος. 

γ) Κατηγοριοποιεί τις αιτήσεις των νέων υποψηφίων 
διδακτόρων και εισηγείται προς την Συνέλευση του Τμή¬ 
ματος τη συγκρότηση μίας τριμελούς επιτροπής ανά κατη¬ 
γορία αιτήσεων που συμπεριλαμβάνει το μέλος/η ΔΕΠ που 
τις εισηγήθηκαν. Συγκεντρώνει τα αναλυτικά υπομνήματα 

των τριμελών επιτροπών για κάθε νέο υποψήφιο διδάκτο¬ 
ρα και τα προωθεί στη Γενική Συνέλευση του Τμήματος. 

δ) Παρακολουθεί την πρόοδο των υποψηφίων διδα¬ 
κτόρων λαμβάνοντας υπ'όψη τόσο το ετήσιο αναλυτικό 
υπόμνημα του κάθε υποψηφίου όσο και την ετήσια έκ¬ 
θεση προόδου του. Η Ε.Δ.Σ. δύναται να ενημερώνει τους 
υποψηφίους διδάκτορες για την πρόοδο τους. 

Η Ε.Δ.Σ. δύναται να προτείνει στη Συνέλευση του Τρή¬ 
ματος τη διαγραφή ενός υποψηφίου διδάκτορα, εφόσον 
αυτός δεν εκπλη ρώνει τις υποχρεώσεις του όπως αυτές 
περιγράφονται στο άρθρο 40 του ν. 4485/2017 (ΦΕΚ114 
τ.Α') και στο άρθρο 10 του παρόντος κανονισμού. 

ε) Εισηγείται στη Γενική Συνέλευση του Τμήματος την 
κατανομή οικονομικών πόρων που προορίζονται για την 
ενίσχυση της έρευνας η οποία συνδέεται με τις διδακτο¬ 
ρικές σπουδές. 

στ) Εισηγείται στη Γενική Συνέλευση τουΤμήματοςτην 
κατανομή των επ'αμοιβή θέσεων μερικής απασχόλησης 
για υποψήφιους διδάκτορες που προσφέρονται από το 
Πανεπιστήμιο στο Τμήμα. 

ζ) Λειτουργεί ως δέκτης πιθανών παραπόνων εκ μέ¬ 
ρους των υποψηφίων διδακτόρων και, εφ' όσον κρίνει 
σκόπιμο, δύναται να εισηγηθεί στη Συνέλευση Τμήμα¬ 
τος ακόμη και την αντικατάσταση του επιβλέποντος. Σε 
αυτή την περίπτωση η εισήγηση πρέπει να είναι πλήρως 
αιτιολογημένη και να συνοδεύεται από αντίστοιχη τεκ¬ 
μηριωμένη αίτηση του υποψηφίου διδάκτορα. 

η) Οργανώνει τις κατ' έτος διαλέξεις των υποψήφιων 
διδακτόρων κατά τις οποίες παρουσιάζουν την πρόοδο 
της εργασίας τους. 

θ) Συνεργάζεται με τις αντίστοιχες επιτροπές του Πα¬ 
νεπιστημίου σε θέματα που αφορούν στην αξιολόγηση 
των διδακτορικών σπουδών. 

Άρθρο 5 

Προκήρυξη εκδήλωσης ενδιαφέροντος 

για εκπόνηση διδακτορικής διατριβής 

Το Τμήμα Χημείας της Σχολής Θετικών Επιστημών του 
Πανεπιστημίου Ιωαννίνων δύναται να προκηρύσσει θέ¬ 
σεις υποψηφίων διδακτόρων δύο φορές κάθε έτος (Ια¬ 
νουάριος και Ιούνιος) και κατ'εξαίρεση όποτε κρίνει αυτό 
σκόπιμο μετά από αιτιολογημένη απόφαση της Γ.Σ. του 
Τμήματος.Στηνπροκήρυξη αποτυπώνονταιτα ερευνητι¬ 
κά πεδία στα οποία προσφέρεται η δυνατότητα εκπόνη¬ 
σης διδακτορικής διατριβής και τα ονόματα των μελών 
ΔΕΠ που τα εισηγήθηκαν. Η προκήρυξη, στην Ελληνική 
και Αγγλική γλώσσα, αναρτάται υποχρεωτικώς στον δι- 
κτυακό τόπο του Τμήματος και του Πανεπιστημίου. 

Άρθρο 6 

Αιτήσεις υποψηφίων διδακτόρων 

Δικαίωμα υποβολής αίτησης για εκπόνηση διδακτο¬ 
ρικής διατριβής έχουν οι κάτοχοι Διπλώματος Μεταπτυ¬ 
χιακών Σπουδών (Δ.Μ.Σ.) στη Χημεία ή σε συναφές με 
τη Χημεία αντικείμενο από Ιδρύματα της ημεδαπής ή 
αναγνωρισμένων από το Δ.Ο.Α.Τ.Α.Π. (σύμφωνα με το 
ν. 3328/2005 (Α' 80) ως ισότιμα της αλλοδαπής. Ο υπο¬ 
ψήφιος δύναται να υποβάλλει σχετική αίτηση σε ημερο¬ 
μηνίες που θα καθορίζονται από τις αντίστοιχες προκη¬ 
ρύξεις του Τμήματος.Τα απαιτούμενα δικαιολογητικά, 


που θα συνοδεύουν την αίτηση και την επιλογή των υπο¬ 
ψηφίων, προβλέπονται στις διατάξεις του άρθρου 38 του 
ν. 4485/2017 (ΦΕΚ 114 τ.Α') .Σε εξαιρετικές περιπτώσεις 
και κατόπιν αιτιολόγησης δύναται να γίνει δεκτός ως 
υποψήφιος διδάκτορας και μη κάτοχος Δ.Μ.Σ. ο οποίος 
είναι ενταγμένος σε Π.Μ.Σ. και έχει ολοκληρώσει με επι¬ 
τυχία τον κύκλο μαθημάτων μέσα στον προβλεπόμενο 
χρόνο. Η αίτηση υποψηφιότητας αυτών υποβάλλεται 
κατά το ίδιο χρονικό διάστημα που ορίζεται στην τρέ¬ 
χουσα προκήρυξη του Τμήματος. Ειδικότερα, η αίτηση 
του υποψηφίου πρέπει να συνοδεύεται από: 

• Αναλυτικό Βιογραφικό σημείωμα. 

• Αντίγραφο του Δ.Μ.Σ. 

• Αναλυτική βαθμολογία (προπτυχιακών μαθημάτων). 

• Αναλυτική βαθμολογία (μεταπτυχιακών μαθημάτων, 
βαθμός Δ.Μ.Σ.). 

• Πιστοποιητικό επαρκούς γνώσης μιας τουλάχιστον 
επίσημης γλώσσας της Ευρωπαϊκής Ένωσης, κατά προ¬ 
τίμηση της Αγγλικής. 

• Δήλωση του υποψηφίου με επιλογή του ερευνητικού 
πεδίου στο οποίο επιθυμεί να εκπονήσει τη διδακτορική 
διατριβή του. 

■ Δήλωση του υποψηφίου για τον προτεινόμενο ως 
Επιβλέποντα Καθηγητή της διδακτορικής διατριβής. 

• Γενική περιγραφή του υπό διερεύνηση θέματος, πε¬ 
ρίπου 500 λέξεων. 

• Συστατικές Επιστολές (τουλάχιστον δύο). 

• Και οτιδήποτε άλλο απαιτείται από την προκήρυξη. 

Οι γλώσσες υποβολής του προτεινόμενου τίτλου και 

του προσχεδίου της διατριβής δύνανται να είναι η Ελλη¬ 
νική ή/και η Αγγλική γλώσσα. 

Η Ε.Δ.Σ., κατόπιν συνεννόησης με τον επιβλέποντα κα- 
θηγητή ήτηνΤριμελή Συμβουλευτική Επιτροπή, (εφόσον 
έχει ορισθεί), δύναται, κατά περίπτωση και εφόσον κρίνει 
πως είναι αναγκαίο, να εισηγηθεί την παρακολούθηση και 
επιτυχή εξέταση μεταπτυχιακών μαθημάτων από τα Π.Μ.Σ. 
του Τμήματος. Σε αυτή την περίπτωση, ο υποψήφιος δι¬ 
δάκτορας οφείλει να περατώσει τα μαθήματα με επιτυχία, 
πριν την σύσταση της επταμελούς εξεταστικής επιτροπής. 

Άρθρο 7 

Επιλογή υποψηφίων διδακτόρων 

Η επιλογή των υποψηφίων γίνεται με κριτήρια που 
αποφασίζονται στη Συνέλευση του Τμήματος Χημείας, 
τα οποία λαμβάνουν υπ' όψιν: την επίδοση τους στις προ¬ 
πτυχιακές και μεταπτυχιακές σπουδές, τις επιστημονικές 
εργασίες ή άλλο ερευνητικό έργο που έχουν εκπονήσει, 
τη συνέντευξη, η οποία δύναται να γίνεται και μέσω τη¬ 
λεδιάσκεψης, την περιγραφή του υπό διερεύνηση θέμα¬ 
τος που καταθέτουν, καθώς και συστατικές επιστολές. Η 
απόφαση επιλογής της Συνέλευσης του Τμήματος δημο¬ 
σιεύεται στο δικτυακό τόπο του Τμήματος. 

Άρθρο 8 

Χρονική Διάρκεια 

Η χρονική διάρκεια για την απόκτηση του διδακτορι¬ 
κού διπλώματος είναι τουλάχιστον τρία (3) πλήρη ημερο¬ 
λογιακά έτη από την ημερομηνία ορισμού της τριμελούς 
Συμβουλευτικής Επιτροπής. Ως μέγιστος χρόνος για την 
ολοκλήρωσης της διδακτορικής διατριβής ορίζονται τα 

έξι (6) πλήρη ημερολογιακά έτη από την ημερομηνία 
ορισμού της τριμελούς Συμβουλευτικής Επιτροπής. Σε 
ειδικές περιπτώσεις, ο υποψήφιος διδάκτορας δύναται, 
κατόπιν αιτιολογημένης αιτήσεως του προς τη Συνέλευ¬ 
ση του Τμήματος, να ζητήσει χρονική παράταση έως και 
ένα (1) πλήρες ημερολογιακό έτος για την ολοκλήρωση 
της διδακτορικής του διατριβής. Την αίτηση του υπο¬ 
ψηφίου πρέπει να συνοδεύει έγγραφο της τριμελούς 
Συμβουλευτικής Επιτροπής, με το οποίο να εισηγείται 
την αποδοχή ή την απόρριψη του αιτήματος για χρονική 
παράταση. Στην τελευταία αυτή περίπτωση, η συνολική 
χρονική διάρκεια για την απόκτηση του διδακτορικού 
διπλώματος δεν δύναται να υπερβαίνει τα επτά (7) πλή¬ 
ρη ημερολογιακά έτη απάτην ημερομηνία ορισμού της 
τριμελούς Συμβουλευτικής Επιτροπής, χρόνος μετά τον 
οποίο ο υποψήφιος διδάκτορας διαγράφεται. 

Άρθρο 9 

Επίβλεψη Διδακτορικής Διατριβής 
Η διαδικασία ανάθεσης/επίβλεψης της διδακτορι¬ 
κής διατριβής ορίζεται στο άρθρο 39 του ν. 4485/2017 
(ΦΕΚ114 τ.Α'). Ο μέγιστος αριθμός υποψηφίων διδακτό¬ 
ρων που επιτρέπεται να επιβλέπει ταυτόχρονα ένα μέλος 
Δ.Ε.Π. ορίζεται σε πέντε (5). Ο επιβλέπων της διδακτο¬ 
ρικής διατριβής εισηγείται την τριμελή Συμβουλευτική 
Επιτροπή, την οποία ορίζει η Συνέλευση του Τμήματος. 
Ακολούθως η τριμελής Συμβουλευτική Επιτροπή κατα¬ 
θέτει το θέμα της διδακτορικής διατριβής στην Ε.Δ.Σ. 
που καταχωρίζεται στον ατομικό φάκελο του υποψη¬ 
φίου διδάκτορα. Ο επιβλέπων δύναται να αντικαταστα- 
θεί σύμφωνα με την παράγραφο 3 του άρθρου 39 του 
ν. 4485/2017 (ΦΕΚ 114 τ.Α') όταν εκλείψει ή διαπιστωμέ¬ 
να αδυνατεί να τελέσει χρέη επιβλέποντος για μεγάλο 
χρονικό διάστημα. Δύναται επίσης να αντικατασταθεί 
από την επίβλεψη της διδακτορικής διατριβής όταν με 
αίτηση του προς την Συνέλευση του Τμήματος παραιτη¬ 
θεί. Σε αυτή την περίπτωση αναγράφονται στην αίτηση 
τουοι ακριβείς λόγοι της παραίτησηςκαι ακολουθείται 
η διαδικασία της παραγράφου 3 του άρθρου 39 του 
ν. 4485/2017 (ΦΕΚ 114 τ.Α'). Στην περίπτωση που η επί¬ 
βλεψη ανατεθεί σε ένα από τα δύο εναπομένοντα μέλη 
της τριμελούς το τρίτο μέλος ορίζεται από τη Συνέλευση 
μετά από πρόταση του νέου επιβλέποντος. 

Οριστικοποίηση-τροποποίηση του τίτλου της διδα¬ 
κτορικής διατριβής δύναται να γίνει με εισήγηση της 
τριμελούς Συμβουλευτικής Επιτροπής και έγκριση της 
Συνέλευσης του Τμήματος πριν από τη συγγραφή της 
διδακτορικής διατριβής και τον ορισμό της Επταμελούς 
Εξεταστικής Επιτροπής. 

Άρθρο 10 

Υποχρεώσεις Υποψηφίου Διδάκτορα 
Κάθε υποψήφιος διδάκτορας υποχρεούται: 
α) Να υποβάλλει εγγράφως μία φορά κάθε έτος ανα¬ 
λυτικό υπόμνημα στη τριμελή Συμβουλευτική Επιτροπή 
σχετικά με την πρόοδο της διδακτορικής διατριβής. Αντί¬ 
γραφο του υπομνήματος του υποψηφίου, τυχόν σχόλια επ' 
αυτού του επιβλέποντα ή της τριμελούς Συμβουλευτικής 
Επιτροπής καθώς και η ετήσια έκθεση προόδου καταχωρί¬ 
ζονται στον ατομικό φάκελο του υποψηφίου διδάκτορα, 
γ) Να παρουσιάζει προφορικά δημόσια την πρόοδο 


του υπό μορφή σεμιναρίου μία φορά κάθε έτος, σε ημε¬ 
ρομηνία την οποία ορίζει η Γενική Συνέλευση του Τμήμα¬ 
τος και η οποία είναι κοινή για όλους τους υποψήφιους 
διδάκτορες του Τμήματος. Υποχρέωση προφορικής δη¬ 
μόσιας παρουσίασης έχουν οι υποψήφιοι διδάκτορες για 
τους οποίους έχει παρέλθει ένα (1) έτος από τη σύσταση 
της τριμελούς Συμβουλευτικής Επιτροπής. 

δ) Να παρακολουθεί τις διαλέξεις τις οποίες διοργα- 
νώνει το Τμήμα. 

ε) Οι υποψήφιοι διδάκτορες υποχρεούνται να συμ¬ 
μετέχουν επικουρικά στηδιδασκαλία εργαστηριακών 
ή και φροντιστηριακών ασκήσεων του πρώτου κύκλου 
σπουδών του Τμήματος. Η ανάθεση του επικουρικού 
έργου γίνεται στην αρχή κάθε ακαδημαϊκού εξαμήνου 
με απόφαση της Συνέλευσης του Τμήματος. 

Σε περίπτωση που ο υποψήφιος διδάκτορας δεν τηρή¬ 
σει τις παραπάνω υποχρεώσεις, η Γενική Συνέλευση του 
Τμήματος, μετά από εισήγηση της τριμελούς Συμβου¬ 
λευτικής Επιτροπής, έχει το δικαίωμα να τον ενημερώσει 
πρώτα εγγράφως και εφόσον ο υποψήφιος εξακολουθεί 
να αγνοεί τις υποχρεώσεις του, μετά από νέα εισήγηση 
της τριμελούς Συμβουλευτικής Επιτροπής προς τη Γενι¬ 
κή Συνέλευση του Τμήματος, να τον διαγράψει από τα 
μητρώα υποψηφίων διδακτόρων του Τμήματος. 

Άρθρο 11 

Υποτροφίες-έμμισθες θέσεις 
Για τη χορήγηση υποτροφιών ή άλλων έμμισθων θέσε¬ 
ων, εφόσον είναι διαθέσιμες, προηγούνται οι υποψήφιοι 
διδάκτορες και έπονται οι μεταπτυχιακοί φοιτητές, εκτός 
αν απαιτείται διαφορετικά από την πηγή της χρηματοδό¬ 
τησης, υπό την προϋπόθεση ότι δεν χρηματοδοτούνται 
από άλλη πηγή. Για τη διαδικασία επιλογής απαιτείται γρα¬ 
πτή αίτηση του υποψηφίου διδάκτορα, την οποία συνυπο¬ 
γράφει ο επιβλέπων. Επιπλέον, ισχύουν οι περιορισμοί που 
θέτει ο οργανισμός που παρέχει τις υποτροφίες, καθώς 
και οι αποφάσεις της Συνέλευσης του Τ μήματος Χημείας. 

Οι υποτροφίες ή άλλες έμμισθες θέσεις χορηγούνται 
μετά από βαθμολογική κατάταξη των υποψηφίων. Ο βαθ¬ 
μός υπολογίζεται με βάση τα κριτήρια που εγκρίθηκαν 
από τη Συνέλευση του Τμήματος και έχουν περιληφθεί 
στον Οδηγό Σπουδών του Τμήματος. 

Εφόσον δεν ορίζεται διαφορετικά από την πηγή χρη¬ 
ματοδότησης, η διάρκεια των υποτροφιών είναι εξαμηνι¬ 
αία με δυνατότητα ανανέωσης για ένα επιπλέον εξάμηνο. 

Άρθρο 12 

Στοιχεία Διδακτορικής Διατριβής 
Η Διδακτορική Διατριβή αποτελεί πρωτότυπη ερευνη¬ 
τική εργασία που προάγει την επιστήμη. Προϋπόθεση 
απονομής του ΔΔΣ στη Χημεία είναι η δημοσίευση σε 
επιστημονικό περιοδικό με κριτές μέρους ή του συνόλου- 
των ερευνητικών αποτελεσμάτων πριν από την δημόσια 
υποστήριξη της διδακτορικής διατριβής. 

Άρθρο 13 

Συγγραφή, υποστήριξη 

και αξιολόγηση της διδακτορικής διατριβής 
Γλώσσα συγγραφής της διδακτορικής διατριβής είναι 
η Ελληνική, συνοδεύεται δε από περίληψη στην Αγγλική. 
Αν ο ΥΔ επιθυμεί και με τη σύμφωνη γνώμη της τριμελούς 




11872 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος ΒΊ 045/22.03.2018 


Συμβουλευτικής Επιτροπής, δύναται να συγγράφει την 
ΔΔ στην αγγλική γλώσσα με εκτεταμένη περίληψη στα 
ελληνικά. 

Μετά την ολοκλήρωση της συγγραφής της διδακτο¬ 
ρικής διατριβής ο υποψήφιος διδάκτορας αιτείται στη 
Γενική Συνέλευση τουΤμήματοςτη δημόσια υποστήριξη 
και αξιολόγηση της. Την αίτηση πρέπει να συνοδεύει και 
έγγραφο της τριμελούς Συμβουλευτικής Επιτροπής με το 
οποίο δέχεται ή απορρίπτει την αίτηση του υποψηφίου. 
Εάν η τριμελής Συμβουλευτική Επιτροπή αποδεχθεί την 
αίτηση του υποψηφίου,αιτείται στη Γενική Συνέλευση 
του Τμήματος τον ορισμό επταμελούς εξεταστικής επι¬ 
τροπής για την κρίση της διδακτορικής διατριβής. 

Ο υποψήφιος, εντός δέκα (10) ημερών από τη σύστα¬ 
ση της επταμελούς εξεταστικής επιτροπής, οφείλει να 
υποβάλει τη διδακτορική του διατριβή στη Γραμματεία 
τουΤμήματος σε οκτώ (8) έντυπα αντίγραφα και σε ηλε¬ 
κτρονική μορφή, συμπληρώνοντας σχετικό έντυπο το 
οποίο χορηγείται από τη Γραμματεία. Τα επτά αντίγραφα 
αποστέλλονται από τη Γραμματεία στα μέλη της επτα¬ 
μελούς εξεταστικής επιτροπής, ενώ ένα παραμένει στη 
Γραμματεία του Τμήματος. 

Ο ορισμός της επταμελούς εξεταστικής επιτροπής 
γίνεται όπως ορίζεται στο άρθρο 41 του ν. 4485/2017 
(ΦΕΚ 114 τ.Α'). Εντός προθεσμίας τριάντα (30) ημερών 
από την σύσταση της επταμελούς εξεταστικής επιτρο¬ 
πής, ο επιβλέπων καθηγητής συγκαλεί με ειδική πρό¬ 
σκληση, η οποία κοινοποιείται στη Γραμματεία τουΤμή¬ 
ματος, την επταμελή εξεταστική επιτροπή. Σε περίπτωση 
κωλύματος του επιβλέποντα καθηγητή ή άλλου λόγου, 
και μετά την παρέλευση της προθεσμίας των τριάντα (30) 
ημερών, ο Πρόεδρος του Τμήματος δύναται να συγκα- 
λέσει την επταμελή εξεταστική επιτροπή. Η διδακτορική 
διατριβή υποστηρίζεται δημόσια από τον υποψήφιο δι¬ 
δάκτορα με τη διαδικασία που περιγράφεται στο άρθρο 
41 του ν. 4485/2017 (ΦΕΚ 114 τ.Α'). Η ανακοίνωση της 
διαδικασίας γίνεται τουλάχιστον επτά (7) ημέρες πριν 
από την πραγματοποίηση της. Στο τέλος της διαδικασί¬ 
ας υποστήριξης και κρίσης, και εφ'όσον έχει εγκριθεί η 
διατριβή, η επταμελής εξεταστική επιτροπή συντάσσει 
ειδικό πρακτικό υπογεγραμμένο από όλα τα παρόντα 
μέλη της το οποίο και υποβάλλει στην Συνέλευση του 
Τμήματοςπροκειμένου να ακολουθήσει η καθομολόγη¬ 
ση,αναγόρευση του διδάκτορα και η απονομή Διδακτο¬ 
ρικού Διπλώματος Σπουδών. 

Άρθρο 14 

Απονομή Διδακτορικού Διπλώματος Σπουδών 

Η καθομολόγηση του διδάκτορα γίνεται εντός προ¬ 
θεσμίας τριάντα (30) ημερών από την κατάθεση του 
πρακτικού παρουσίασης προς το Τμήμα. Απαραίτητη 
προϋπόθεση για την καθομολόγηση είναι η τακτοποίηση 
όλων των εκκρεμοτήτων του υποψηφίου διδάκτορος με 
το Πανεπιστήμιο, καθώς και η κατάθεση στη Γραμματεία 
του Τμήματος τυπωμένου αντίγραφου της τελικής μορ¬ 
φής της διατριβής που θα πρέπει να ακολουθεί πιστά τα 
εκάστοτε πρότυπα που έχουν καθοριστεί από το Τμήμα. 

Διδακτορικό Δίπλωμα απονέμεται στους υποψηφίους 
διδάκτορες που εκπονούν και συγγράφουν πρωτότυπη 
διδακτορική διατριβή σύμφωνα με το Άρθρο 12 του νό¬ 


μου 2083/1992 και το Άρθρο 41 του νόμου 4485/2017, 
εντός των χρονικών ορίων που αναφέρονται στο Άρθρο 
8 του παρόντος κανονισμού. Ο διδακτορικός τίτλος απο- 
νέμεται από τη Γενική Συνέλευση τουΤμήματος, παρου¬ 
σία Πρυτάνεως ή Αντιπρυτάνεως. Η τελική ηλεκτρονική 
μορφή του κειμένου της διδακτορικής διατριβής (μετά 
από άδεια του διδάκτορα) αναρτάται σε ειδικό χώρο της 
ιστοσελίδας του Τμή ματος. 

Άρθρο 15 

ΚΩΔΙΚΑΣ ΔΕΟΝΤΟΑΟΓΙΑΣ 

ΥΠΟΨΗΦΙΩΝ ΔΙΔΑΚΤΟΡΩΝ 

Οι υποψήφιοι διδάκτορες οφείλουν να τηρούν τους 
βασικούς κανόνες της ακαδημαϊκής δεοντολογίας: 

1. Η κλοπή πνευματικής ιδιοκτησίας απαγορεύεται με 
οποιονδήποτε τρόπο. 

2. Απαγορεύεται η χρήση φωτογραφιών, σχημάτων ή 
κειμένου, που διανέμεται δωρεάν, χωρίς την αντίστοιχη 
αναφορά του γεγονότος αυτού στο κείμενο της εργασίας. 

3. Απαγορεύεται η ανάθεση μέρους ή ολόκληρης της 
διατριβής σε τρίτους. 

4. Απαγορεύεται η ανάληψη εργασιών (εργασιών μα¬ 
θημάτων, πτυχιακών/διπλωματικών εργασιών, προγραμ- 
ματιστικών εργασιών) για προπτυχιακούς ή μεταπτυχια¬ 
κούς φοιτητές τουΤμήματος. 

5. Ακολουθούνται οι κανόνες βιοηθικής κατά την εκτέ¬ 
λεση πειραμάτων και κατά τον χειρισμό πειραματόζωων. 

Οποιαδήποτε συμπεριφορά που εμπίπτει στις παρα¬ 
πάνω περιπτώσεις θα έχει ως συνέπεια την αναστολή της 
φοιτητικής ιδιότητας για τουλάχιστον ένα εξάμηνο, ενώ 
σε περιπτώσεις σοβαρής παράβασης ή υποτροπής προ- 
βλέπεται η άμεση και οριστική διαγραφή από το Π.Δ.Σ. 

Άρθρο 16 

Μεταβατικές Διατάξεις 

Οι υποψήφιοι Διδάκτορες που κατά τη δημοσίευση 
του παρόντος έχουν συμπληρώσει την ανώτατη χρονική 
διάρκεια σπουδών ή πρόκειται να τη συμπληρώσουν 
εντός του ακαδημαϊκού έτους 2017-2018, δύνανται μετά 
από(α) πλήρως αιτιολογημένη αίτηση τους, (β) εισήγηση 
τηςΤριμελούς Συμβουλευτικής Επιτροπής και (γ) έγκριση 
της Συνέλευσης του Τμήματος, να τους χορηγηθεί παρά¬ 
ταση έως 2 έτη για την ολοκλήρωση των σπουδών τους. 

Άρθρο 17 

Ισχύς του κανονισμού 

Ο παρών κανονισμός ισχύει για όλους τους υποψή¬ 
φιους διδάκτορες του Τμήματος ανεξαρτήτως από την 
ημερομηνία ένταξης τους. 

Όσα θέματα δεν ρυθμίζονται στον παρόντα Κανονισμό 
θα ρυθμίζονται από τα αρμόδια όργανα του Τμήματος, 
σύμφωνα με την ισχύουσα νομοθεσία. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ιωάννινα, 9 Μαρτίου 2018 

Ο Πρύτανης 

ΓΕΩΡΓΙΟΣ ΚΑΨΑΛΗΣ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος ΒΊ 045/22.03.2018 


=Τ 

ΕΘΝΙΚΟ ΤΥΠΟΓΡΑΦΕΙΟ 


Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητικής 
Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και κυκλο¬ 
φορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη των 
εκτυπωτικών αναγκών του δημοσίου (ν. 3469/2006, ΦΕΚ Α' 131). 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θΙ^Γ την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα αποστέλλονται επίσης δωρεάν με την υποβολή αίτησης, για την οποία 
αρκεί η συμπλήρωση των αναγκαίων στοιχείων σε ειδική φόρμα. 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή¬ 
μα Πωλήσεων, είτε ταχυδρομικά με την αποστολή αιτήματος παραγγελίας μέσω των ΚΕΠ, είτε 
με ετήσια συνδρομή μέσω του Τμήματος Συνδρομητών. Το κόστος ενός ασπρόμαυρου ΦΕΚ 
από 1 έως 16 σελίδες είναι 1,00 €, αλλά για κάθε επιπλέον οκτασέλιδο (ή μέρος αυτού) προ¬ 
σαυξάνεται κατά 0,20 €.Το κόστος ενός έγχρωμου ΦΕΚ από 1 έως 16 σελίδες είναι 1,50 €, αλλά 
για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €. Το τεύχος Α.Σ.Ε.Π. 
διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση νν60πΐ3$ΐ6ΐ < .6ΐ@θτ.9 >< με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στο Τμήμα Παραλαβής Δημοσιευτέας Ύλης. 

• Πληροφορίες, σχετικά με την αποστολή/κατάθεση εγγράφων προς δημοσίευση, 
με την πώληση των τευχών και με τους ισχΰοντες τιμοκαταλόγους για όλες τις υπη¬ 
ρεσίες μας, περιλαμβάνονται στην ιστοσελίδα μας. Η ενδεδειγμένη διαδρομή είναι: 
νννννν.θΐ.ςμ/ Φ.Ε.Κ./ Δημοσίευση Κειμένων ή Τεύχη ή Διάθεση ΦΕΚ ή Πώληση ή Συν¬ 
δρομητές. Επίσης μέσω της ιστοσελίδας μας δίδονται πληροφορίες σχετικά με την 
πορεία δημοσίευσης των εγγράφων, με βάση τον Κωδικό Αριθμό Δημοσιεύματος (ΚΑΔ). 
Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν 
τις προϋποθέσεις δημοσίευσης. 


2. ΕΚΤΥΠΩΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημο¬ 
σίου αναλαμβάνει να σχεδιάσει και να εκτυπώσει κάρτες, βιβλία, αφίσες, μπλοκ, μηχανογρα¬ 
φικά έντυπα, φακέλους για κάθε χρήση, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα 
ΤΗΛΕΦΩΝΙΚΟ ΚΕΝΤΡΟ: 210 5279000 -ί3χ: 210 5279054 
ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ 
Πωλήσεων: (Ισόγειο, τηλ. 210 5279178 - 180) 

Συνδρομητών: (Ημιόροφος, τηλ. 210 5279136) 

Πληροφοριών: (Ισόγειο, Γρ. 3 και τηλεφ. κέντρο 210 5279000) 
Παραλαβής Δημ.Ύλης: (Ισόγειο, τηλ. 210 5279167,210 5279139) 

Ωράριο για το κοινό: Δευτέρα ως Παρασκευή: 8:00 -13:30 


Ιστοσελίδα: νννννν.θ 1 . 91 · 

Πληροφορίες σχετικά με την λειτουργία 
της ιστοσελίδας: Η6ΐράβ$Κ.6ΐ@6ΐ.9·' 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

ννεΐ3ΐπ35ΐ6Γ.6ΐ@6ΐ.9·' 

Πληροφορίες για γενικό πρωτόκολλο 
και αλληλογραφία: 9ΐ'3ππτΐ3ΐθί3@θ1.9*' 






















